Lis Isclo d’Or/À Dono Miolan-Carvalho
# Lis Isclo d’Or/À Dono Miolan-Carvalho

### IV A DONO MIOLAN - CARVALHO

Ai ausi canta la calandro Que s’esperd dins lou soulèu rous, E lou roussignòu amourous Que nous dis sa tèndro malandro.

Au ventoulet quand se balandro, Ai escouta lou pin noumbrous ; E pèr meissoun, tres fes urous, Iéu ai segui lou cant di liandro.

Mai, o Mirèio de Gounod, Quand pèr Vincèn toun bèu mignot Perlejo amount ta voues coumplido,

Me fas ploura coume un enfant E recoumpènses tout l'afan De ma jouinesso trefoulido.

Paris , 1864.

